ddrg/super_eurlex huggingface dataset:
KOMMISSIONENS BESLUTNING af 18. december 1996 om EF-tilskud til driften af EF-referencelaboratoriet for salmonella (Rijksinstituut voor Volksgezondheid en Milieuhygiëne, Bilthoven, Nederlandene) (Kun den nederlandske udgave er autentisk) (97/32/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 28, stk. 2, og

ud fra følgende betragtninger:

I bilag IV, kapitel I, til Rådets direktiv 92/117/EØF af 17. december 1992 om beskyttelsesforanstaltninger over for specifikke zoonoser og specifikke zoonotiske agenser hos dyr og i animalske produkter for at forhindre levnedsmiddelbårne infektioner og forgiftninger (3), senest ændret ved akten vedrørende Østrigs, Finlands og Sveriges tiltrædelse, er Rijksinstituut voor Volksgezondheid en Milieuhygiëne, Bilthoven, Nederlandene, udpeget som EF-referencelaboratorium for salmonella;

alle laboratoriets funktioner og pligter er anført i bilag IV, kapital II, til direktiv 92/117/EØF; EF-tilskuddet gives på betingelse af, at laboratoriet gennemfører disse opgaver;

der bør ydes EF-tilskud til EF-referencelaboratoriet, så at det kan udføre nævnte opgaver;

af budgethensyn gives EF-tilskuddet for en periode på ni måneder fra 1. april 1996; valget af denne dato er begrundet i nødvendigheden af at tage hensyn til det arbejde, laboratoriet har gennemført siden denne dato, og til at vurdere laboratoriets evne til at foretage dette arbejde effektivt;

med henblik på kontrol bør artikel 8 og 9 i Rådets forordning (EØF) nr. 729/70 af 21. april 1970 om finansiering af den fælles landbrugspolitik (4), senest ændret ved forordning (EØF) nr. 2048/88 (5), anvendes;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

EF yder tilskud til Nederlandene med henblik på de opgaver, der skal udføres på EF-referencelaboratoriet for salmonella, der er omhandlet i bilag IV, kapitel II, til direktiv 92/117/EØF.

Artikel 2

Rijksinstituut voor Volksgezondheid en Milieuhygiëne, Bilthoven, Nederlandene, varetager de opgaver, som artikel 1 henviser til.

Artikel 3

EF-tilskuddet fastsættes til højst 75 000 ECU for perioden fra 1. april til 31. december 1996.

Artikel 4

EF-tilskuddet ydes som følger:

- 70 % som forskud efter anmodning fra Nederlandene

- restbeløbet, når Nederlandene har forelagt bilag. Bilagene forelægges inden den 1. marts 1997.

Artikel 5

Artikel 8 og 9 i forordning (EØF) nr. 729/70 finder anvendelse med de fornødne ændringer.

Artikel 6

Denne beslutning er rettet til Kongeriget Nederlandene.

Udfærdiget i Bruxelles, den 18. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 62 af 15. 3. 1993, s. 38.

(4) EFT nr. L 94 af 28. 4. 1970, s. 13.

(5) EFT nr. L 185 af 15. 7. 1988, s. 1.
KOMMISSIONENS BESLUTNING af 18. december 1996 om sundhedsbetingelser og udstedelse af hygiejnecertifikat ved indførsel fra tredjelande af kødprodukter fremstillet af fjerkrækød, kød af opdrættet vildt, kød af vildtlevende vildt og kaninkød (EØS-relevant tekst) (97/41/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 92/118/EØF af 17. december 1992 om dyresundhedsmæssige og sundhedsmæssige betingelser for samhandel med og indførsel til Fællesskabet af produkter, der for så vidt angår disse betingelser ikke er underlagt specifikke fællesskabsbestemmelser, som omhandlet i bilag A, kapitel I, i direktiv 89/662/EØF, og for så vidt angår patogener, i direktiv 90/425/EØF (1), senest ændret ved Kommissionens beslutning 96/405/EF (2), særlig artikel 10, og

ud fra følgende betragtninger:

Der bør fastsættes særlige betingelser for indførsel til Fællesskabet af kødprodukter fremstillet af fjerkrækød, kød af opdrættet vildt, kød af vildtlevende vildt og kaninkød; disse produkter skal opfylde betingelserne i kapitel 1 i bilag II til direktiv 92/118/EØF;

der bør fastlægges en model til hygiejnecertifikat, som skal underskrives af en embedsdyrlæge, som attestation af, at produkterne opfylder kravene i nærværende beslutning;

desuden kan et tredjeland, når det er muligt at anerkende betingelser, som giver tilsvarende garantier, forelægge et forslag om en sådan anerkendelse for Kommissionen til overvejelse;

de betingelser og det certifikat, der er fastlagt ved nærværende beslutning, er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Ved denne beslutning fastsættes de folkesundhedsmæssige betingelser for indførsel af kødprodukter fremstillet af fjerkrækød, kød af opdrættet vildt, kød af vildtlevende vildt og kaninkød.

Artikel 2

Indførsel af kødprodukter fremstillet af fjerkrækød, kød af opdrættet vildt, kød af vildtlevende vildt og kaninkød må kun finde sted, hvis kødprodukterne opfylder kravene i kapitel 1 i bilag II til direktiv 92/118/EØF.

Artikel 3

1. Hver enkelt sending kødprodukter fremstillet af fjerkrækød, kød af opdrættet vildt, kød af vildtlevende vildt og kaninkød skal være ledsaget af et nummereret hygiejnecertifikat i originaleksemplar, som er udfyldt, underskrevet og dateret, består af et enkelt ark og svarer til modellen i bilaget.

2. Certifikatet skal udfærdiges på mindst et af de officielle sprog i den medlemsstat, hvor indførsel til Fællesskabet finder sted.

Artikel 4

Denne beslutning anvendes fra den 1. januar 1997.

Artikel 5

Denne beslutning er rettet til medlemsstaterne.

Udfærdiget i Bruxelles, den 18. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 62 af 15. 3. 1993, s. 49.

(2) EFT nr. L 165 af 4. 7. 1996, s. 40.

BILAG

>START GRAFIK>

HYGIEJNECERTIFIKAT

>SLUT GRAFIK>
KOMMISSIONENS BESLUTNING af 17. december 1996 om ændring af beslutning 93/24/EØF og 93/244/EØF og om supplerende garantier med hensyn til Aujeszkys sygdom for svin bestemt til regioner i Tyskland, der er fri for sygdommen (EØS-relevant tekst) (97/30/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 64/432/EØF af 26. juni 1964 om veterinærpolitimæssige problemer ved handel inden for Fællesskabet med kvæg og svin (1), senest ændret ved direktiv 95/25/EF (2), særlig artikel 9, stk. 3, og artikel 10, stk. 3, og

ud fra følgende betragtninger:

Tyskland mener, at en del af landets område er fri for Aujeszkys sygdom, og har forelagt Kommissionen beviser herfor som fastsat i artikel 10 i direktiv 64/432/EØF;

der har i disse regioner kørt et program for udryddelse af Aujeszkys sygdom;

der er i Kommissionens beslutning 93/244/EØF (3), senest ændret ved beslutning 96/725/EF (4), givet supplerende garantier vedrørende Aujeszkys sygdom for svin bestemt til visse områder i EF, hvor der er blevet godkendt et udryddelsesprogram, og der er i beslutningens bilag I opstillet en liste over sådanne regioner;

programmet anses for med held at have udryddet sygdommen i den tyske delstat Sachsen Anhalt; regionen bør derfor udgå på listen over regioner i nævnte bilag I;

de tyske myndigheder anvender regler for flytning af svin inden for landets grænser, der mindst svarer til dem i nærværende beslutning;

der må ikke kræves sådanne supplerende garantier af medlemsstater eller regioner i medlemsstater, der selv betragtes som fri for Aujeszkys sygdom;

der er i Kommissionens beslutning 93/24/EØF (5), senest ændret ved beslutning 96/725/EF, givet supplerende garantier vedrørende Aujeszkys sygdom for svin bestemt til medlemsstater eller regioner, der er fri for sygdommen, og der er i beslutningens bilag I opstillet en liste over sådanne regioner;

de tyske regioner, der er fri for sygdommen, bør tilføjes i bilag I til beslutning 93/24/EØF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

1. I bilag I til beslutning 93/244/EØF tilføjes efter »Mecklenburg-Vorpommern« følgende:

»Sachsen Anhalt«

2. I bilag I til beslutning 93/24/EØF tilføjes efter »Mecklenburg-Vorpommern« følgende:

»Sachsen Anhalt«

Artikel 2

Denne beslutning anvendes fra den 1. januar 1997.

Artikel 3

Denne beslutning er rettet til medlemsstaterne.

Udfærdiget i Bruxelles, den 17. december 1996.

På Kommissionens vegne

Franz FISCHLER

Medlem af Kommissionen

(1) EFT nr. 121 af 29. 7. 1964, s. 1977/64.

(2) EFT nr. L 243 af 11. 10. 1995, s. 16.

(3) EFT nr. L 111 af 5. 5. 1993, s. 21.

(4) EFT nr. L 329 af 19. 12. 1996, s. 48.

(5) EFT nr. L 16 af 25. 1. 1993, s. 18.
RÅDETS BESLUTNING af 17. december 1996 om ændring af Rådets beslutning 95/408/EF om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (97/34/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 95/408/EF af 22. juni 1995 om betingelserne for opstilling i en overgangsperiode af midlertidige lister over tredjelandsvirksomheder, hvorfra medlemsstaterne kan indføre visse animalske produkter, fiskerivarer og levende toskallede bløddyr (1), særlig artikel 9,

under henvisning til forslag fra Kommissionen, og

ud fra følgende betragtninger:

Den overgangsperiode, som indførtes ved beslutning 95/408/EF, udløber den 31. december 1996, og af praktiske årsager er opstillingen af listerne over tredjelandsvirksomheder, hvorfra medlemsstaterne kan indføre visse produkter i henhold til direktiverne om sundhedsbestemmelser for disse produkter, blevet forsinket;

for at undgå eventuelle forstyrrelser af den traditionelle samhandel bør den overgangsperiode, hvor den forenklede godkendelsesordning kan anvendes over for tredjelandsvirksomheder, der udfører visse animalske produkter, fiskerivarer og levende toskallede bløddyr, forlænges -

VEDTAGET FØLGENDE BESLUTNING:

Artikel 1

I artikel 9 i beslutning 95/408/EF ændres datoen den 31. december 1996 til den 31. december 1998.

Artikel 2

Denne beslutning er rettet til medlemsstaterne.

Udfærdiget i Bruxelles, den 17. december 1996.

På Rådets vegne

I. YATES

Formand

(1) EFT nr. L 243 af 11. 10. 1995, s. 17.
RÅDETS BESLUTNING af 17. december 1996 om ændring af beslutning 95/514/EF om ligestilling af markinspektioner af afgrøder til formering af udsæd i tredjelande og om ligestilling af frø produceret i tredjelande (97/33/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab,

under henvisning til Rådets direktiv 66/400/EØF af 14. juni 1966 om handel med bederoefrø (1), særlig artikel 16, stk. 1,

under henvisning til Rådets direktiv 66/401/EØF af 14. juni 1966 om handel med frø af foderplanter (2), særlig artikel 16, stk. 1,

under henvisning til Rådets direktiv 66/402/EØF af 14. juni 1966 om handel med sædekorn (3), særlig artikel 16, stk. 1,

under henvisning til Rådets direktiv 69/208/EØF af 30. juni 1969 om handel med frø af olie- og spindplanter (4), særlig artikel 15, stk. 1,

under henvisning til forslag fra Kommissionen, og

ud fra følgende betragtninger:

Ved Rådets beslutning 95/514/EF (5) blev det for en begrænset periode konstateret, at markinspektioner i visse tredjelande af afgrøder til formering af udsæd opfylder betingelserne i direktiv 66/400/EØF, 66/401/EØF, 66/402/EØF og 69/208/EØF; ved beslutning 95/514/EF blev det også konstateret, at frø af visse arter produceret i tredjelande kan ligestilles med tilsvarende frø produceret i Fællesskabet;

beslutning 95/514/EF udløber den 31. december 1996; der bør derfor vedtages en ny beslutning;

i beslutning 95/514/EF blev OECD-reglerne for sortscertificering af frø, der er bestemt til international handel, anført som et af kriterierne for EF-ligestilling;

i 1995 blev en ordning for alternativ sortscertificering optaget i disse regler som et forsøg;

resultaterne af dette forsøg er endnu ikke blevet evalueret;

under disse omstændigheder bør det ved denne beslutning sikres, at ligestillingen videreføres, idet videreførelsen dog begrænses til tolv måneder -

VEDTAGET FØLGENDE BESLUTNING:

Artikel 1

I artikel 6 i beslutning 95/514/EF ændres »31. december 1996« til »31. december 1997«.

Artikel 2

Denne beslutning er rettet til medlemsstaterne.

Udfærdiget i Bruxelles, den 17. december 1996.

På Rådets vegne

I. YATES

Formand

(1) EFT nr. 125 af 11. 7. 1966, s. 2290/66. Direktivet er senest ændret ved tiltrædelsesakten af 1994.

(2) EFT nr. 125 af 11. 7. 1966, s. 2298/66. Direktivet er senest ændret ved Kommissionens direktiv 96/18/EF (EFT nr. L 76 af 26. 3. 1996, s. 21).

(3) EFT nr. L 125 af 11. 7. 1966, s. 2309/66. Direktivet er senest ændret ved Kommissionens direktiv 95/6/EF (EFT nr. L 67 af 25. 3. 1995, s. 30).

(4) EFT nr. L 169 af 10. 7. 1969, s. 3. Direktivet er senest ændret ved Kommissionens direktiv 96/18/EF (EFT nr. L 76 af 26. 3. 1996, s. 21).

(5) EFT nr. L 296 af 9. 12. 1995, s. 34. Beslutningen er senest ændret ved Kommissionens beslutning 96/217/EF (EFT nr. L 72 af 21. 3. 1996, s. 37).
KOMMISSIONENS BESLUTNING af 16. december 1996 godkendelse af den tekniske handlingsplan for 1996/97 til forbedring af landbrugsstatistikken (EØS-relevant tekst) (97/19/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 96/411/EF af 25. juni 1996 om forbedring af Fællesskabets landbrugsstatistik (1), særlig artikel 4, stk. 1, og

ud fra følgende betragtninger:

I henhold til artikel 4, stk. 1, opstiller Kommissionen hvert år en teknisk handlingsplan for landbrugsstatistik efter proceduren i artikel 10;

med henblik på gennemførelse af beslutning 96/411/EF fra og med udgangen af 1996 opdeles den tekniske handlingsplan for 1996/97 i tre afsnit, hvoraf der straks kan træffes beslutning om de to første afsnit;

den tekniske handlingsplan for 1996/97 (første og andet afsnit) er opstillet efter Kommissionens prioritering af de statistiske behov;

aktiviteterne i denne plan indgår i listen over de statistiske områder af ny eller voksende interesse, som er omhandlet i bilag II til beslutning 96/411/EF;

i henhold til artikel 6 i beslutning 96/411/EF deltager Fællesskabet i de udgifter, som den enkelte medlemsstat har i forbindelse med tilpasningen af de nationale landbrugsstatistiske systemer og i forbindelse med det forberedende arbejde vedrørende de foranstaltninger, der skal gennemføres på områder af ny eller voksende interesse, som indgår i en teknisk handlingsplan;

de i denne beslutning fastsatte foranstaltninger er i overensstemmelse med udtalelse fra Den Stående Landbrugsstatistiske Komité -

VEDTAGET FØLGENDE BESLUTNING:

Artikel 1

Den tekniske handlingsplan for 1996/97 til forbedring af landbrugsstatistikken godkendes.

Artikel 2

Denne beslutning er rettet til medlemsstaterne.

Udfærdiget i Bruxelles, den 16. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 162 af 1. 7. 1996, s. 14.
KOMMISSIONENS BESLUTNING af 17. december 1996 om særligt EU-tilskud til udryddelse af Newcastle disease i Portugal (Kun den portugisiske udgave er autentisk) (97/22/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved Kommissionens beslutning 94/370/EF (2), særlig artikel 3, stk. 3 og artikel 4, stk. 2, og

ud fra følgende betragtninger:

Der forekom udbrud af Newcastle disease i Portugal i 1995; forekomsten af denne sygdom er en alvorlig fare for fjerkræbestanden i EU, og for at bidrage til hurtigst muligt at udrydde sygdommen har EU mulighed for at yde kompensation for de opståede tab;

så snart forekomsten af Newcastle disease blev officielt bekræftet, traf de portugisiske myndigheder passende foranstaltninger, herunder de i artikel 3, stk. 2, i beslutning 90/424/EØF nævnte foranstaltninger; de portugisiske myndigheder indberettede disse foranstaltninger;

betingelserne for EU-tilskud er opfyldt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

For de udbrud af Newcastle disease, der forekom i 1995, kan Portugal opnå EU-tilskud. EU-tilskuddet udgør:

- 50 % af de af Portugal afholdte udgifter til erstatning til ejerne for henholdsvis slagtning og i givet fald destruktion af fjerkræ og fjerkræprodukter

- 50 % af de af Portugal afholdte udgifter til rengøring og desinfektion på bedrifter og af materiel

- 50 % af de af Portugal afholdte udgifter til erstatning til ejerne for destruktion af forurenet foder og kontaminerede materialer.

Artikel 2

1. EU-tilskuddet ydes mod forelæggelse af bilag.

2. De i stk. 1 omhandlede bilag fremsendes af Portugal senest seks måneder efter meddelelsen af denne beslutning.

Artikel 3

Denne beslutning er rettet til Den Portugisiske Republik.

Udfærdiget i Bruxelles, den 17. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.
KOMMISSIONENS BESLUTNING af 17. december 1996 om særligt EU-tilskud til udryddelse af Newcastle disease i Danmark (Kun den danske udgave en autentisk) (97/23/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved Kommissionens beslutning 94/370/EF (2), særlig artikel 3, stk. 3, og artikel 4, stk. 2, og

ud fra følgende betragtninger:

Der forekom udbrud af Newcastle disease i Danmark i 1995; forekomsten af denne sygdom er en alvorlig fare for fjerkræbestanden i EU, og for at bidrage til hurtigst muligt at udrydde sygdommen har EU mulighed for at yde kompensation for de opståede tab;

så snart forekomsten af Newcastle disease blev officielt bekræftet, traf de danske myndigheder passende foranstaltninger, herunder de i artikel 3, stk. 2, i beslutning 90/424/EØF nævnte foranstaltninger; de danske myndigheder indberettede disse foranstaltninger;

betingelserne for EU-tilskud er opfyldt;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

For de udbrud af Newcastle disease, der forekom i 1995, kan Danmark opnå EU-tilskud. EU-tilskuddet udgør:

- 50 % af de af Danmark afholdte udgifter til erstatning til ejerne for henholdsvis slagtning og i givet fald destruktion af fjerkræ og fjerkræprodukter

- 50 % af de af Danmark afholdte udgifter til rengøring og desinfektion på bedrifter og af materiel

- 50 % af de af Danmark afholdte udgifter til erstatning til ejerne for destruktion af forurenet foder og kontaminerede materialer.

Artikel 2

1. EU-tilskuddet ydes mod forelæggelse af bilag.

2. De i stk. 1 omhandlede bilag fremsendes af Danmark senest seks måneder efter meddelelsen af denne beslutning.

Artikel 3

Denne beslutning er rettet til Kongeriget Danmark.

Udfærdiget i Bruxelles, den 17. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.
KOMMISSIONENS BESLUTNING af 6. december 1996 om ophævelse af beslutning 96/489/EF om et EF-tilskud til visse foranstaltninger til bekæmpelse af mund- og klovesyge i Forbundsrepublikken Jugoslavien (EØS-relevant tekst) (97/2/EF)

KOMMISSIONEN FOR DE EUROPÆISKE FÆLLESSKABER HAR -

under henvisning til traktaten om oprettelse af Det Europæiske Fællesskab,

under henvisning til Rådets beslutning 90/424/EØF af 26. juni 1990 om visse udgifter på veterinærområdet (1), senest ændret ved beslutning 94/370/EF (2), særlig artikel 13, og

ud fra følgende betragtninger:

I anledning af Forbundsrepublikken Jugoslaviens anmeldelse af adskillige udbrud af mund- og klovesyge blev det ved Kommissionens beslutning 96/489/EF (3) besluttet at yde et EF-tilskud til foranstaltninger til bekæmpelse af mund- og klovesyge i det pågældende land;

disse foranstaltninger tog sigte på at stille vaccine til rådighed for myndighederne i Forbundsrepublikken Jugoslavien og at dække en del af omkostningerne ved vaccination;

myndighederne i Forbundsrepublikken Jugoslavien har truffet foranstaltninger til bekæmpelse af sygdommen; disse foranstaltninger omfatter bl.a. udtagning af prøver til bekræftelse af sygdommens tilstedeværelse;

undersøgelsen af prøver på laboratoriet i Pirbright (Det Forenede Kongerige), der er referencelaboratorium på verdensplan, har ikke kunne bekræfte tilstedeværelsen af mund- og klovesyge;

der er ikke indberettet nye udbrud efter den 2. august 1996;

myndighederne i Forbundsrepublikken Jugoslavien har derfor besluttet, at der ikke skal gennemføres en vaccinationskampagne;

der er derfor nødvendigt at ophæve beslutning 96/489/EF;

de i denne beslutning fastsatte foranstaltninger er i overensstemmelse med udtalelse fra Den Stående Veterinærkomité -

VEDTAGET FØLGENDE BESLUTNING:

Artikel 1

Beslutning 96/489/EF ophæves.

Artikel 2

Denne beslutning er rettet til medlemsstaterne.

Udfærdiget i Bruxelles, den 6. december 1996.

På Kommissionens vegne

Franz FISCHLER

Medlem af Kommissionen

(1) EFT nr. L 224 af 18. 8. 1990, s. 19.

(2) EFT nr. L 168 af 2. 7. 1994, s. 31.

(3) EFT nr. L 200 af 9. 8. 1996, s. 29.
RÅDETS BESLUTNING af 20. december 1996 om ophævelse af direktiv 75/405/EØF om begrænsning af anvendelsen af mineralolieprodukter i kraftværker (97/8/EF)

RÅDET FOR DEN EUROPÆISKE UNION HAR -

under henvisning til traktaten om oprettelse af Det Europæiske Fællesskab, særlig artikel 103 A,

under henvisning til forslag fra Kommissionen (1),

under henvisning til udtalelse fra Europa-Parlamentet (2),

under henvisning til udtalelse fra Det Økonomiske og Sociale Udvalg (3), og

ud fra følgende betragtninger:

Direktiv 75/405/EØF (4) blev vedtaget med henblik på at forpligte medlemsstaterne til at lade opførelse eller omdannelse af oliefyrede kraftværker være betinget af en forudgående tilladelse fra medlemsstaternes myndigheder;

nævnte direktiv blev udstedt under oliekrisen i 70'erne med henblik på at bidrage til Fællesskabets overordnede mål om at begrænse importen af olie og forbedre forsyningssikkerheden;

den nuværende situation på energimarkedet er væsentlig forskellig fra den, der var gældende før oliekrisen i 70'erne;

elektricitetsproducenterne bør gives større fleksibilitet med hensyn til brændselsforsyninger på økonomisk gunstige vilkår, og der bør være større mulighed for eventuelt at genåbne visse enheder, der forbruger biobrændsel -

VEDTAGET FØLGENDE BESLUTNING:

Artikel 1

Direktiv 75/405/EØF ophæves.

Artikel 2

Denne beslutning er rettet til medlemsstaterne.

Udfærdiget i Bruxelles, den 20. december 1996.

På Rådets vegne

S. BARRETT

Formand

(1) EFT nr. C 272 af 18. 9. 1996, s. 10.

(2) EFT nr. C 380 af 16. 12. 1996.

(3) Udtalelse afgivet den 27. november 1996 (endnu ikke offentliggjort i Tidende).

(4) EFT nr. L 178 af 9. 7. 1975, s. 26.